[{"text_idx": "#000001", "text": "Maanaised, meedia ja #MeToo U\u0308ROs"}, {"text_idx": "#000002", "text": "12.\u201323. ma\u0308rts toimus New Yorgis suurim naiste o\u0303iguste teemaline U\u0308RO kohtumine, kus lisaks U\u0308RO liikmesriikidele ja rahvusvahelistele organisatsioonidele osales ka enam kui 4300 vabau\u0308henduste esindajat. Esimest korda oli U\u0308RO peakorteris kohal ka Feministeerium."}, {"text_idx": "#000003", "text": "Naiste staatuse komisjon CSW on U\u0308RO majandus- ja sotsiaalno\u0303ukogu (ECOSOC) alakomisjon, mis koguneb kord aastas. 2018. aasta po\u0303hiteemaks oli maapiirkonnas elavate naiste ja tu\u0308tarlaste o\u0303igused ning ko\u0303rvalteemaks naised ja meedia. Paralleelselt komisjoni istungiga toimus mitusada ko\u0303rvalu\u0308ritust \u2013 seminarid, kohtumised ja paneeldiskussioonid \u2013 mis olid istungi teemadega rohkem vo\u0303i va\u0308hem seotud, kuid mille keskmes olid naiste o\u0303igused. Korraldajateks olid riigid, vabau\u0308hendused vo\u0303i U\u0308RO allorganisatsioonid, kes soovisid la\u0308hemalt ka\u0308sitleda mingit tahku naiste o\u0303iguste valdkonnast. Ka\u0308esoleva aasta u\u0308ritused mo\u0308o\u0308dusid u\u0308ldjoontes #MeToo revolutsiooni ta\u0308he all ja pa\u0308ris huvitav oli na\u0308ha, millist mo\u0303ju #MeToo on avaldanud maailma erinevates nurkades."}, {"text_idx": "#000005", "text": "Kui U\u0308RO raames suunatakse valgus tavaliselt ko\u0303ige probleemsematele teemadele, seekord siis nendele naistele ja tu\u0308tarlastele, kes elavad maapiirkondades su\u0308gavas vaesuses ning kellel on halb vo\u0303i olematu ligipa\u0308a\u0308s haridusele, to\u0308o\u0308le, arstiabile, puhtale joogiveele, infrastruktuurile ja o\u0303iguse mo\u0303istmisele ning kes sageli kannatavad la\u0308hisuhteva\u0308givalla all, siis ja\u0308tkus ruumi ka nende probleemide arutamiseks, mida linnastumine arenenud riikides kaasa on toonud. Inimesed kolivad linnadesse, sest maapiirkondades napib ha\u0308id vo\u0303imalusi hariduseks, to\u0308o\u0308ks ja eneseteostuseks ning suuremad minejad on just naised ja noored. Nii on Po\u0303hjamaades mahaja\u0308a\u0308jateks mehed ja vanemaealised, mis omakorda paneb sotsiaalsu\u0308steemid \u2013 ning hoolekandesektoris to\u0308o\u0308tavad naised \u2013 surve alla. Samuti mo\u0303jutab naisi ja lapsi negatiivselt su\u0308nnitushaiglate sulgemine ja pikemad vahemaad arstiabini. Tuleb vist ka Eestis tuttav ette? Teisest ku\u0308ljest leiavad aga rohkem kui pooled naistest Po\u0303hjamaades ja Eestis, et maapiirkonnas on head vo\u0303imalused alustada oma ettevo\u0303tlusega. Seda positiivset trendi mainis oma ko\u0303nes ka Eesti delegatsiooni juhtinud kultuuriminister Indrek Saar."}, {"text_idx": "#000007", "text": "UN Women andmete kohaselt on ainult u\u0308ks inimene neljast, kellest uudistes ra\u0308a\u0308gitakse, naine. Meediato\u0308o\u0308stuse juhtidest on 27% naised ja 73% mehed. 9% lugudest kajastavad soolist (eba)vo\u0303rdsust ning ainult 4% lugudest astuvad kuidagi sooliste stereotu\u0308u\u0308pide vastu. U\u0308he populaarseima meediateemalise ko\u0303rvalu\u0308rituse korraldasid briti va\u0308ljaanne The Guardian, UN Women ja Norra valitsus, kus la\u0308bivaks teemaks oli #MeToo ning mida see meedias to\u0308o\u0308tavatele naistele ta\u0308hendanud on. Fatemah Farag, Women in News La\u0308his-Ida direktor nentis, et La\u0308his-Ida naissoost ajakirjanikel on va\u0308ga raske ra\u0308a\u0308kida oma kogemustest seksuaalse ahistamise ja misogu\u0308u\u0308niaga, sest ra\u0308a\u0308kimisel on to\u0303sised tagaja\u0308rjed naiste perekondadele, lastele ja isegi abieludele. Ko\u0303ige keerulisemasse positsiooni on sattunud naised, kes on su\u0308u\u0308distanud \u201cha\u0308id mehi\u201d, see ta\u0308hendab mehi, kes on seni olnud tuntud kui naiste toetajad. Keegi lihtsalt ei taha nende kohta halbu lugusid kuulda. Pamela Sittoni, ajakirja East African toimetaja, ra\u0308a\u0308kis, kuidas ta enne #MeToo lainet arvas, et seksuaalne ahistamine ja diskrimineerimine on peamiselt Aafrika naiste probleem: \u201cMe ei arvanud, et see nii laialt levinud on. See oli meile u\u0308sna silmiavav.\u201d"}, {"text_idx": "#000009", "text": "Eesti hoiab praegu naiste staatuse komisjonis ko\u0303rget profiili, olles kuni 2021. aastani komisjoni liige. Ka\u0308esoleval istungil korraldas Eesti kaks ko\u0303rvalu\u0308ritust. \u201cWomen in the Digital World\u201d oli korraldatud koos Euroopa Liidu eesistujate troikaga ning keskendus naistele info- ja kommunikatsioonitehnoloogia to\u0308o\u0308stuses. \u201cEnding Violence Against Women \u2013 Opportunities and Challenges of ICT\u201d oli ko\u0303rgetasemeline paneel, kus arutleti vo\u0303imaluste u\u0308le, kuidas infotehnoloogiliste lahenduste abil ennetada ja va\u0308hendada naistevastast va\u0308givalda."}, {"text_idx": "#000010", "text": "Sienna Miller esinemas The Guardiani seminaril. Milleri so\u0303nul na\u0308itas #MeToo, et seksuaalset ahistamist vo\u0303ib juhtuda ko\u0303igiga, isegi nendega, kes tunduvad oma kuulsuse to\u0303ttu puutumatud. Foto: UN Women / CC"}, {"text_idx": "#000012", "text": "Bahreini naised koduto\u0308id tegema ei pea, kuid muid o\u0303igusi napib"}, {"text_idx": "#000013", "text": "Kuidas ro\u0303hub pisikese Pa\u0308rsia lahe riigi naisi ja va\u0308hemusi konservatiivne, patriarhaalne, islamist mo\u0303jutatud valitsemiskord?"}, {"text_idx": "#000014", "text": "Va\u0308rske U\u0308RO naiste o\u0303iguste komisjoni liige Marianne Mikko: maailm liigub edasi, aga mo\u0303nes to\u0303sises ku\u0308simuses ka tagasi"}, {"text_idx": "#000017", "text": "Kui elekter sisse lu\u0308litatakse, soojendame vett ja laeme mobiiltelefoni. Naiste elust Tadz\u030cikistanis"}]